Gŏj we Ślōnsku: Do heresztu za szekuladã
32 lata stary ôstrawiōn rŏd jy szekuladã, tōż skuli tego pŏrã razy przekroczōł prawo.
Jeźli jego zachowanie biere sie z miyłości do maszketōw abo porwany tŏwŏr je dalij przedŏwany, to pokŏże dochodzynie policyjne. Je ale tak, iże chop przed kōńcym łōńskigo roku we sklepie we Gŏju we Ślōnsku (Háj ve Slezsku) skrōł pod jaklã piyńć szekulad za 345 korōn.
Jak przechodziōł bez kasã, to zastawiyła go ôchrōna i przekŏzała szandarōm. Pokŏzało sie, iże ôn je już policyji znōmy. Pŏrã dni wcześnij we tym samym sklepie prōbowoł tyż wyniyś szekuladã.
Ze ewidyncyje wynikło, iże chop to recydywista, bo we ôstatnich trzech latach mioł rozsōndek ôd Gyrichtu Ôkryngowego we Ôstrawie, co go skōńczōł we listopadzie łōńskigo roku. Jego możebnŏ dalszŏ aktywność przestymczŏ badŏ policyjŏ.
Foto: Kevin.B / Wikimedia Commons
szl_Latn szl_Latn szl_Latn szl_Latn szl_Latn vec_Latn